**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 0.704 ՀԵԿՏԱՐ ԵՎ 1.1151 ՀԵԿՏԱՐ ՄԱԿԵՐԵՍՆԵՐՈՎ ՀՈՂԱՄԱՍԵՐԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆՆԵՐԸ ՓՈՓՈԽԵԼՈՒ ԵՎ ԱՌԱՆՑ ՄՐՑՈՒՅԹԻ ՎԱՐՁԱԿԱԼՈՒԹՅԱՄԲ ՏՐԱՄԱԴՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 3-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ և 29-րդ կետերի, «Քաղաքաշինության մասին» օրենքի 143-րդ հոդվածի 5-րդ մասի, Հայաստանի Հանրապետության կառավարության 2011 թվականի դեկտեմբերի 29-ի թիվ 1920-Ն որոշմամբ հաստատված կարգի 60-րդ և 64-րդ կետերի, 2001 թվականի ապրիլի 12-ի N 286 որոշմամբ հաստատված կարգի 44-րդ կետի «ը» ենթակետի  պահանջներին համապատասխան։
 Աբովյան համայնքի Բալահովիտ բնակավայրում գտնվող համայնքային սեփականություն հանդիսացող 07-018-0129-0004 կադաստրային ծածկագրով 0.704 հեկտար և 07-018-0112-0005 կադաստրային ծածկագրով 1.1151 հեկտար մակերեսներով հողամասերը հանդիսանում են բնակավայրերի նշանակության այլ հողեր։ Հայաստանի Հանրապետության տարածքային կառավարման և ենթակառուցվածքների նախարարությունը 2022 թվականի հուլիսի 13-ին ընկերությանը տրամադրել է N Լ-688 լեռնահատկացման ակտը և օգտակար հանածոների արդյունահանման N ՇԱԹ-29/688 թույլտվությունը։

Հիմք ընդունելով վերոնշյալը և հաշվի առնելով «ՆՌԱՆԵ ՍԹՈՈՒՆ» ՍՊԸ-ի տնօրենի դիմումը՝ հողամասն առանց մրցույթի վարձակալությամբ տրամադրելու մասին, 07-018-0129-0004 կադաստրային ծածկագրով 0.704 հեկտար և 07-018-0112-0005 կադաստրային ծածկագրով 1.1151 հեկտար մակերեսներով հողամասերի նպատակային նշանակությունները փոփոխելու հարցը սահմանված կարգով ներկայացվել է լիազոր մարմնին և սույն թվականի հոկտեմբերի 06-ին ստացել ենք Հայաստանի Հանրապետության համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 2023 թվականի հոկտեմբերի 03-ի N 1/փ-329 դրական եզրակացությունը։

Հողային օրենսգրքի 81-րդ հոդվածի 3-րդ մասի համաձայն պետության և համայնքների սեփականության հողամասերի տարեկան վարձավճարի և (կամ) կառուցապատման իրավունքի վճարի չափը չի կարող պակաս լինել անշարժ գույքի հարկի տարեկան դրույքաչափից: Անշարժ գույքի հարկը հաշվարկվում է համաձայն Հարկային օրենսգրքի 229-րդ հոդվածի համաձայն: Որոշման նախագծով ներկայացված է համայնքային սեփականություն հանդիսացող 07-018-0129-0004 կադաստրային ծածկագրով 0.704 հեկտար և 07-018-0112-0005 կադաստրային ծածկագրով 1.1151 հեկտար մակերեսներով հողամասերի վարձակալության տարեկան վարձավճարը 1.5 տոկոս հաշվարկով, որը կազմում է համապատասխանաբար 721 755 դրամ և 1 143 223 դրամ:

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**